CELEX: 62014CA0546
Language: sk
Date: 2016-04-07 00:00:00
Title: Vec C-546/14: Rozsudok Súdneho dvora (druhá komora) zo 7. apríla 2016 (návrh na začatie prejudiciálneho konania, ktorý podal Tribunale di Udine – Taliansko) – konanie začaté na návrh spoločnosti Degano Trasporti Sas di Ferrucio Degano & C., v likvidácii (Návrh na začatie prejudiciálneho konania — Dane — DPH — Článok 4 ods. 3 ZEÚ — Smernica 2006/112/ES — Platobná neschopnosť — Postup vyrovnania — Čiastočné uspokojenie pohľadávok v oblasti DPH)

13.6.2016   
            
            
               SK
            
            
               Úradný vestník Európskej únie
            
            
               C 211/15
            
         
      Rozsudok Súdneho dvora (druhá komora) zo 7. apríla 2016 (návrh na začatie prejudiciálneho konania, ktorý podal Tribunale di Udine – Taliansko) – konanie začaté na návrh spoločnosti Degano Trasporti Sas di Ferrucio Degano & C., v likvidácii
      (Vec C-546/14) (1)
      
      ((Návrh na začatie prejudiciálneho konania - Dane - DPH - Článok 4 ods. 3 ZEÚ - Smernica 2006/112/ES - Platobná neschopnosť - Postup vyrovnania - Čiastočné uspokojenie pohľadávok v oblasti DPH))
      (2016/C 211/17)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale di Udine
      
         Účastníci konania pred vnútroštátnym súdom
      
      Degano Trasporti Sas di Ferrucio Degano & C., v likvidácii
      
         za účasti: Pubblico Ministero presso il Tribunale di Udine,
      
         Výrok rozsudku
      
      Článku 4 ods. 3 ZEÚ, ani článku 2, článku 250 ods. 1 a článku 273 smernice Rady 2006/112/ES z 28. novembra 2006 o spoločnom systéme dane z pridanej hodnoty neodporuje vnútroštátna právna úprava, ako je tá vo veci samej, vykladaná v tom zmysle, že obchodník v platobnej neschopnosti môže podať na súd návrh na začatie postupu vyrovnania s cieľom splatiť svoje dlhy pristúpením k likvidácii svojho majetku, pričom v rámci tohto postupu ponúkne iba čiastočné splatenie dlhu na dani z pridanej hodnoty tým, že znaleckým posudkom vypracovaným nezávislým znalcom preukáže, že v prípade konkurzu na jeho majetok by dlh nebol splatený vo väčšom rozsahu.
      
         (1)  Ú. v. EÚ C 81, 9.3.2015.